ΓΡΑΠΤΗ ΕΡΩΤΗΣΗ E-1426/01

υποβολή: Cristiana Muscardini (UEN) προς την Επιτροπή

(17 Μαΐου 2001)

Θέμα: Εμπόριο παιδιών

Η UNICEF ανακοίνωσε πρόσφατα ότι ένα πλοίο (που ορθά χαρακτηρίσθηκε ως πλοίο του αίσχους) με επιβάτες 250 παιδιά, πεινασμένα και στοιβαγμένα σαν ζώα έψαχνε λιμάνι αποβίβασης στον Κόλπο της Γουϊνέας. Σήμερα γνωρίζουμε ότι το πλοίο αυτό προσάραξε στο λιμάνι Cotonou του Benin, χωρίς να εντοπισθούν τα παιδιά που μετέφερε. Τα μέσα μαζικής ενημέρωσης έθεσαν επανειλημμένες ερωτήσεις σχετικά με την τύχη τους. Αναμένοντας να καταλήξουν οι έρευνες για το γεγονός αυτό, εκφράζουμε τον αποτροπιασμό μας για το γεγονός ότι, πάντοτε σύμφωνα με την UNICEF,πάρχουν στον κόσμο 250 εκατομμύρια παιδιά που ζουν σε κατάσταση δουλείας.

Λαμβάνονταςπόψη την έλλειψη συγκεκριμένων μέσων για την καταπολέμηση γεγονότων αυτού του τύπου έχει η Επιτροπή επίγνωση της σοβαρότητας του φαινομένου;

Έχει την πρόθεση να μεριμνήσει ούτως ώστε να ασκηθούν πολιτικές πιέσεις στις χώρες που ενθαρρύνουν τη δουλεία των παιδιών;

Σκοπεύει, σε συνεργασία με άλλους διεθνείς οργανισμούς που ασχολούνται με τα παιδιά, να πραγματοποιήσει προγράμματα για την καταπολέμηση του φαινομένου στο σύνολό του, παρεμβαίνοντας τόσο στον τόπο γέννησης όσο και τελικού προορισμού (δυστυχώς ακόμα και στην Ευρώπη) των παιδιών που έχουν πέσει θύματα αυτού του εμπορίου;

Δεν πιστεύει ότι θα έπρεπε να καθιερώσει σε αυτόν τον τομέα μία αποτελεσματική συνεργασία με τα κράτη ΑΚΕ, στο πνεύμα της συμφωνίας εταιρικής σχέσης με την ΕΕ πουπεγράφη στο Cotonou, για τις πρωτοβουλίες που εμπλέκουν τις εθνικές αστυνομίες στην καταπολέμηση του φαινομένου αυτού;

Δεν θεωρεί ότι είναι επείγον και αναγκαίο να καλέσει τις κυβερνήσεις των κρατών μελών να αναθέσουν στην Europol ειδικές αρμοδιότητες κατά του εμπορίου παιδιών;

Απάντηση του κ. Nielson εξ ονόματος της Επιτροπής

(20 Ιουλίου 2001)

Η Επιτροπή εξήγησε τις ενέργειές της και τις παρατηρήσεις της για το πρόβλημα του εμπορίου παιδιών στην απάντησή της στην προφορική ερώτηση Η-0432/01 της κας Kratsa, κατά τη διάρκεια των ερωτήσεων στην μερική σύνοδο του Κοινοβουλίου, τον Μάιο του 2001(1).

Η Europol έχει ήδη την αρμοδιότητα να καταπολεμά το εμπόριο παιδιών, σύμφωνα με τη σύμβαση της Εuropol της 26ης Ιουλίου 1995(2), άρθρο 2 παράγραφος 2, το οποίο αναφέρει ότι προκειμένου να επιτύχει σταδιακά τον στόχο που αναφέρεται στην παράγραφο 1, η Europol θα δράσει αρχικά για την πρόληψη και την καταπολέμηση () του παράνομου λαθρεμπορίου μεταναστών και του εμπορίου ανθρώπινωνπάρξεων.

Η καταπολέμηση του ανθρωπίνου εμπορίου είναι μία από τις προτεραιότητες της Europol. Η Task Force των αρχηγών της κοινοτικής αστυνομίας, συζήτησαν το θέμα στην συνάντησή τους, στις 8-9 Μαρτίου 2001. Κάλεσαν δε την Europol να διοργανώσει συναντήσεις εμπειρογνωμόνων, να επεξεργαστεί αξιολογήσεις απειλών και να αρχίσει διαδικασίες για το έργο ανάλυσης.

Η Επιτροπήπέβαλε στο Συμβούλιο, στις 30 Νοεμβρίου 2000, προτάσεις για μία απόφαση-πλαίσιο του Συμβουλίου για την καταπολέμηση του εμπορίου ανθρώπων, την καταπολέμηση της σεξουαλικής εκμετάλλευσης των παιδιών και της παιδικής πορνογραφίας(3). Ο στόχος των προτάσεων αυτών είναι να καλυφθεί το κενό λόγω της απουσίας ορισμών, ενοχοποιήσεων και κυρώσεων που έχουνιοθετηθεί από κοινού στην ποινική νομοθεσία των κρατών μελών για τα θέματα αυτά, προκειμένου να αναπτυχθεί η αποτελεσματική εφαρμογή δικαστικής και νομικής συνεργασίας. Οι προτάσεις αυτές εξετάζονται τώρα από το Συμβούλιο και το Κοινοβούλιο.

(1) Προφορική ερώτηση, 15.5.2001.

(2) ΕΕ C 316 της 27.11.1995.

(3) ΕΕ C 62 E της 27.2.2001.